Thematic Investment คืออะไร
Thematic Investing คือ การลงทุนตามแนวคิด มีหัวข้อการลงทุนที่ชัดเจน ย้อนกลับไปตั้งแต่ช่วงหลังสงครามโลกครั้งที่ 2 ไม่นาน ก็มีการลงทุนใน Technology ที่กำลังรุ่งเรืองขณะนั้น นั่นคือ การลงทุน Theme อุตสาหกรรมโทรทัศน์โดยรวม ตั้งแต่ผู้ผลิตชิ้นส่วน บริษัทจัดจำหน่ายไปจนถึงผู้จัดฉายรายการ ทำให้อุตสาหกรรมการเงินเริ่มพัฒนาต่อจากนั้น จนเกิดเป็นกลยุทธ์การลงทุน และ Theme ที่มีให้เลือกมากมาย

กลยุทธ์การลงทุน Thematic แบ่งได้เป็น 2 ประเภท ประเภทแรกจะลงทุน Theme ที่มีผลตอบแทนเหนือกว่าการลงทุนแบบทั่วไป อาจจะเป็นเทรนด์ธุรกิจที่กำลังเติบโต เช่น AI, รถ EV, เครื่องปริ้นท์ 3D หรือ Theme ลงทุนที่เจาะเป็นช่วงวัย หรือประเด็นสังคม ส่วนอีกประเภทจะลงทุนตามงานอดิเรก วิถีชีวิต หรือคุณค่าในการใช้ชีวิต เช่น เกมออนไลน์, บริษัทที่สนับสนุนความหลากหลายในที่ทำงาน, อาหารเพื่อสุขภาพ เป็นต้น บ้างก็อาจลงทุนตามประเภทดนตรีหรือสินค้าอุปโภคบริโภค ซึ่งการลงทุนแบบมองคุณค่า หรือความนิยมในสังคมไม่ได้แปลว่าไม่ต้องการผลตอบแทน การลงทุนในแนวทางนี้อาจได้รับผลตอบแทนสูงตามเทรนด์ในขณะนั้นก็ได้

การลงทุน Thematic เหล่านี้ จึงมักจะเป็นการลงทุนกองทุนหรือ ETF Thematic เชิงรุก หรือ Active มากกว่าเชิงรับ (Passive)
5.ความรู้ทางการเงิน